FI Euroopan unionin virallinen lehti L 322/3

KOMISSION ASETUS (EY) N:o 1722/2006,

annettu 21 päivänä marraskuuta 2006,

asetusten (EY) N:o 1431/94, (EY) N:o 2497/96, (EY) N:o 1396/98, (EY) N:o 701/2003 ja (EY) N:o 593/2004 muuttamisesta siipikarjanliha- ja muna-alan tuontitodistushakemusten jättämisen osalta vuoden 2007 ensimmäisellä neljänneksellä

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (1) ja erityisesti sen 6 artiklan 1 kohdan,

ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (2) ja erityisesti sen 6 artiklan 1 kohdan,

ottaa huomioon tiettyjen korkealaatuisten naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnasta 29 päivänä maaliskuuta 1994 annetun neuvoston asetuksen (EY) N:o 774/94 (3) ja erityisesti sen 7 artiklan,

ottaa huomioon muna-albumiinin ja maitoalbumiinin yhteisestä kauppajärjestelmästä 29 päivänä lokakuuta 1975 annetun neuvoston asetuksen (ETY) N:o 2783/75 (4) ja erityisesti sen 4 artiklan 1 kohdan,

ottaa huomioon Afrikan, Karibian ja Tyynenmeren valtioista (AKT-valtioista) peräisin oleviin maataloustuotteisiin ja niiden jalostamisessa saatuihin tavaroihin sovellettavasta järjestelystä ja asetuksen (EY) N:o 1706/98 kumoamisesta 10 päivänä joulukuuta 2002 annetun neuvoston asetuksen (EY) N:o 2286/2002 (5) ja erityisesti sen 5 artiklan,

ottaa huomioon Euroopan yhteisön ja Israelin valtion välisessä assosiointisopimuksessa ja väliaikaisessa sopimuksessa määrätyn Israelista peräisin olevan ja sieltä tulevan kalkkunanlihan tariffikiintiön avaamisesta 12 päivänä joulukuuta 1996 annetun neuvoston asetuksen (EY) N:o 2398/96 (6) ja erityisesti sen 2 artiklan,

ottaa huomioon Turkista peräisin olevien maataloustuotteiden tuonnista yhteisöön, asetuksen (ETY) N:o 4115/86 kumoamisesta ja asetuksen (EY) N:o 3010/95 muuttamisesta 7 päivänä huhtikuuta 1998 annetun neuvoston asetuksen (EY) N:o 779/98 (7) ja erityisesti sen 1 artiklan,

sekä katsoo seuraavaa:

(1) Komission asetuksessa (EY) N:o 2497/96 (8) vahvistetaan Euroopan yhteisön ja Israelin valtion välisessä assosiointisopimuksessa ja väliaikaisessa sopimuksessa määrätyn järjestelmän soveltamista koskevat yksityiskohtaiset säännöt siipikarjanliha-alalla.

(2) Komission asetuksessa (EY) N:o 1396/98 (9) vahvistetaan asetuksen (EY) N:o 779/98 soveltamista koskevat yksityiskohtaiset säännöt siipikarjanliha-alalla.

(3) Komission asetuksessa (EY) N:o 701/2003 (10) säädetään asetuksen (EY) N:o 2286/2002 soveltamista koskevista yksityiskohtaisista säännöistä tiettyjen Afrikan, Karibian ja Tyynenmeren valtioista (AKT-valtiot) peräisin olevien siipikarjanliha- ja muna-alan tuotteiden tuontiin sovellettavan menettelyn osalta.

(4) Komission asetuksessa (EY) N:o 593/2004 (11) säädetään tariffikiintiöiden avaamisesta ja hallinnoinnista muna-alan ja ovalbumiinin osalta.

(5) Näissä kaikissa asetuksissa säädetään, että tuontitodistushakemuksia voidaan jättää vain kutakin määriteltyä kiintiökautta edeltävän kuukauden ensimmäisten seitsemän päivän aikana. Bulgarian ja Romanian 1 päivänä tammikuuta 2007 tapahtuvan Euroopan unioniin liittymisen vuoksi on tarpeen säätää erilaisesta todistushakemusten jättöajanjaksosta vuoden 2007 ensimmäisen vuosineljänneksen osalta.

(6) Siipikarjanlihaa ja tiettyjä muita maataloustuotteita koskevien yhteisön tariffikiintiöiden avaamisesta ja hallinnosta annetussa neuvoston asetuksessa (EY) N:o 774/94 säädetyn tuontijärjestelmän soveltamista koskevista yksityiskohtaisista säännöistä siipikarjanliha-alalla 22 päivänä kesäkuuta 1994 annettua komission asetusta (EY) N:o 1431/94 (12) on jo muutettu Bulgarian ja Romanian 1 päivänä tammikuuta 2007 tapahtuvan Euroopan unioniin liittymisen vuoksi. Mainitun asetuksen 4 artiklan 1 kohdan toisessa alakohdassa säädetään, että todistushakemukset, jotka koskevat 1 päivän tammikuuta ja 31 päivän maaliskuuta 2007 välistä ajanjaksoa, on jätettävä vuoden 2007 tammikuun ensimmäisten seitsemän työpäivän aikana. Tätä määräaikaa olisi hallinnollisista syistä pidennettävä vuoden 2007 tammikuun ensimmäisiksi viideksitoista päiväksi. Yhdenmukaisuuden takaamiseksi muiden saman alan tuontikiintiöiden kanssa olisi säädettävä samasta hakemusten jättöajanjaksosta vuoden 2007 ensimmäisellä vuosineljänneksellä.

(7) Sen vuoksi asetuksia (EY) N:o 1431/94, (EY) N:o 2497/96, (EY) N:o 1396/98, (EY) N:o 701/2003 ja (EY) N:o 593/2004 olisi muutettava.

(8) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Korvataan asetuksen (EY) N:o 1431/94 4 artiklan 1 kohdan toinen alakohta seuraavasti:

”Todistushakemukset, jotka koskevat 1 päivän tammikuuta ja 31 päivän maaliskuuta 2007 välistä ajanjaksoa, on kuitenkin jätettävä vuoden 2007 tammikuun ensimmäisten viidentoista päivän aikana.”

2 artikla

Korvataan asetuksen (EY) N:o 2497/96 4 artiklan 1 kohdan toinen alakohta seuraavasti:

”Todistushakemukset, jotka koskevat 1 päivän tammikuuta ja 31 päivän maaliskuuta 2007 välistä ajanjaksoa, on kuitenkin jätettävä vuoden 2007 tammikuun ensimmäisten viidentoista päivän aikana.”

3 artikla

Lisätään asetuksen (EY) N:o 1396/98 4 artiklan 1 kohtaan alakohta seuraavasti:

”Todistushakemukset, jotka koskevat 1 päivän tammikuuta ja 31 päivän maaliskuuta 2007 välistä ajanjaksoa, on kuitenkin jätettävä vuoden 2007 tammikuun ensimmäisten viidentoista päivän aikana.”

4 artikla

Lisätään asetuksen (EY) N:o 701/2003 5 artiklan 1 kohtaan alakohta seuraavasti:

”Todistushakemukset, jotka koskevat 1 päivän tammikuuta ja 30 päivän kesäkuuta 2007 välistä ajanjaksoa, on kuitenkin jätettävä vuoden 2007 tammikuun ensimmäisten viidentoista päivän aikana.”

5 artikla

Lisätään asetuksen (EY) N:o 593/2004 5 artiklan 1 kohtaan alakohta seuraavasti:

”Todistushakemukset, jotka koskevat 1 päivän tammikuuta ja 31 päivän maaliskuuta 2007 välistä ajanjaksoa, on kuitenkin jätettävä vuoden 2007 tammikuun ensimmäisten viidentoista päivän aikana.”

6 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä marraskuuta 2006. Komission puolesta Mariann FISCHER BOEL Komission jäsen

(1) EYVL L 282, 1.11.1975, s. 49. Asetus sellaisena kuin se on viimeksi muutettuna asetuksella (EY) N:o 679/2006 (EUVL L 119, 4.5.2006, s. 1).

(2) EYVL L 282, 1.11.1975, s. 77. Asetus sellaisena kuin se on viimeksi muutettuna asetuksella (EY) N:o 679/2006.

(3) EYVL L 91, 8.4.1994, s. 1. Asetus sellaisena kuin se on muutettuna komission asetuksella (EY) N:o 2198/95 (EYVL L 221, 19.9.1995, s. 3).

(4) EYVL L 282, 1.11.1975, s. 104. Asetus sellaisena kuin se on viimeksi muutettuna komission asetuksella (EY) N:o 2916/95 (EYVL L 305, 19.12.1995, s. 49).

(5) EYVL L 348, 21.12.2002, s. 5.

(6) EYVL L 327, 18.12.1996, s. 7.

(7) EYVL L 113, 15.4.1998, s. 1.

(8) EYVL L 338, 28.12.1996, s. 48. Asetus sellaisena kuin se on viimeksi muutettuna asetuksella (EY) N:o 361/2004 (EUVL L 63, 28.2.2004, s. 15).

(9) EYVL L 187, 1.7.1998, s. 41. Asetus sellaisena kuin se on viimeksi muutettuna asetuksella (EY) N:o 1043/2001 (EYVL L 145, 31.5.2001, s. 24).

(10) EUVL L 99, 17.4.2003, s. 32.

(11) EUVL L 94, 31.3.2004, s. 10.

(12) EYVL L 156, 23.6.1994, s. 9. Asetus sellaisena kuin se on viimeksi muutettuna asetuksella (EY) N:o 1255/2006 (EUVL L 228, 22.8.2006, s. 3).